Фил Бул
philbull@gmail.com
Можда преузимате нешто друго, имате лошу везу, или је време дневне презаузетости.

# Интернет изгледа спор

Ако користите интернет и изгледа да је спор, има доста ствари које могу да проузрокују успоравање.

Покушатје да затворите веб прегледник и да га затим поново отворите, и да прекинете везу са интернетом и да се поново повежете. (Када ово урадите вратићете подешавања многих ствари које могу да проузрокују да успорени рад интернета.)

Време дневне заузетости

Достављачи интернет услуга обично подешавају интернет везе тако да су дељене између неколико домаћинстава. Чак и када сте повезани засебно, преко ваше личне телефонске линије или кабловске везе, веза са осталим интернетом на телефонској размени може заправо бити дељена. Ако је ово случај и много ваших суседа користе интернет у исто време када и ви, приметићете успорење. Највероватније да ће вам се ово дешавати у време када су ваши суседи на интернету (у вечерњим сатима, на пример).

Преузимање превише ствари одједном

Ако ви или неко други користећи вашу интернет везу преузима неколико ствари одједном, или гледа снимке, интернет веза неће бити довољно брза да би задовољила потражњу. У том случају, осетиће се успорење.

Непоуздана веза

Неке интернет везе су заправо непоуздане, посебно оне привремене или оне у областима велике потражње. Ако се налазите у препуном кафеу или у центру за конференције, интернет веза може бити презаузета или једноставно непоуздана.

Слаб сигнал бежичне везе

Ако сте на интернет повезани без кабла (бежично), проверите иконицу мреже на горњој траци да видите да ли имате добар бежични сигнал. Ако не, интернет може бити спор зато што немате врло јак сигнал.

Коришћење слабије мобилне интернет везе

Ако имате мобилну интернет везу и приметите да је спора, можда сте се преселили у област са слабијим пријемом сигнала. Када до овога дође, интернет веза ће се сама пребацити са брзе „мобилне широкопојасне“ везе као што је 3Г на поузданију, али спорију, везу као што је ГПРС.

Веб прегледник има проблеме

Понекад веб прегледник наиђе на проблем који га успори. До овога долази из многобројних разлога — посетили сте веб сајт за који се веб прегледник трудио да га учита, или вам је веб прегледник био отворен превише дуго, на пример. Покушајте да затворите све прозоре прегледника и да га након тога поново отворите да видите да ли има разлике.