Steven Richards
steven.richardspc@gmail.com
Vispārīgi padomi, kas jāpatur prātā, izmantojot internetu.

# Droša uzturēšanās internetā

Iespējams, ka iemesls, kāpēc lietojat Linux, ir tā spēcīgā drošība, ar ko tas ir pazīstams. Viens iemesls, kāpēc Linux ir salīdzinoši drošs no ļaunprogrammatūras un vīrusiem, ir tā mazākais lietotāju skaits. Vīrusi tiek mērķēti uz populārām operētājsistēmām, tādām kā Windows, kurām ir daudz lielāks lietotāju skaits. Linux ir arī ļoti drošs sakarā ar tā atvērtā koda dabu, kas ļauj ekspertiem mainīt un uzlabot drošības iespējas, kas iekļautas katrā distribūcijā.

Neskatoties uz pieņemtajiem mēriem, lai nodrošinātu, ka Linux instalācija ir droša, vienmēr pastāv ievainojamības. Kā vidējais interneta lietotājs, jūs varētu apdraudēt:

Pikšķerēšanas shēmas (vietnes un e-pasti, kas, maldinot par savu identitāti, mēģina iegūt sensitīvus datus)

Ļaunprātīgu e-pastu pārsūtīšanas

Lietotnes ar ļaunprātīgiem nolūkiem (vīrusi)

Nepilnvarota attālināta/lokāla tīkla piekļuve

Lai būtu drošs internetā, paturiet prātā šādus padomus:

Uzmanieties no e-pastiem, pielikumiem vai saitēm, kas ir sūtīti no cilvēkiem, kurus nepazīstat.

Ja vietnes piedāvājums ir pārāk labs, lai būtu īsts, vai jautā pēc sensitīvas informācijas, kas šķiet nav nemaz vajadzīga, tad padomājiet divreiz par to, kādus datus jūs sniedzat un kādas ir potenciālās sekas, ja šie dati nonāk pie identitātes zagļiem vai citiem likuma pārkāpējiem.

Esiet uzmanīgi, atļaujot root līmeņa tiesības jebkurai lietotnei , it īpaši tām, kuras iepriekš neesat lietojuši vai lietotnes, kuras nav plaši zināmas. Iedodot jebkuram vai jebkam root līmeņa tiesības, jūs pakļaujat savu datoru augstam drošības ievainojamības riskam.

Pārliecinieties, ka ir palaisti tikai nepieciešamie attālinātas piekļuves pakalpojumi. SSH vai VNC var būt noderīgi, bet no otras puses tie pakļauj datoru uzbrukumiem, ja dators nav kārtīgi nodrošināts. Apsveriet izmantot ugunsmūri, lai pasargātu datoru no uzbrukumiem.