Šon Mek Kens
shaunm@gnome.org
Majkl Hil
mdhillca@gmail.com
Dejvid King
amigadave@amigadave.com
Pregledajte i uređujte datoteke na drugom računaru preko FTP-a, bezbedne školjke, Vindouz deljenja, ili VebDAV-a.

# Pretražujte datoteke na serveru ili mrežnom deljenju

Možete da se povežete na server ili na mrežno deljenje da pretražujete i pregledate datoteke na tom serveru, baš kao da su na vašem računaru. Ovo je prikladan način da preuzmete ili postavite datoteke na internet, ili da delite datoteke sa drugima na vašoj lokalnoj mreži.

To browse files over the network, open the Files application from the Activities overview, and click Other Locations in the sidebar. The file manager will find any computers on your local area network that advertise their ability to serve files. If you want to connect to a server on the internet, or if you do not see the computer you’re looking for, you can manually connect to a server by typing in its internet/network address.

# Povežite se na server datoteka

U upravniku datoteka, u bočnoj površi kliknite Druga mesta.

U Poveži se sa serverom, unesite adresu servera, u obliku adrese. Pojedinosti o podržanim adresama su navedene ispod.

Ako ste se ranije povezivali na server, možete da kliknete na njega u spisku Skorašnji serveri.

Kliknite Poveži se. Biće prikazane datoteke na serveru. Možete da razgledate datoteke baš kao što razgledate one na vašem ličnom računaru. Server će takođe biti dodat u bočnu površ tako da ćete kasnije moći da mu pristupite vrlo brzo.

# Pisanje adresa

Adresa, ili URL, jeste oblik adrese koja upućuje na mesto ili na datoteku na mreži. Adresa je u ovom obliku:

shema://nazivservera.primer.com/fascikla

shema određuje protokol ili vrstu servera. Deo adrese primer.com se naziva naziv domena. Ako je potrebno korisničko ime, ono se umeće pre naziva servera:

shema://korisničkoime@nazivservera.primer.com/fascikla

Neke šeme zahtevaju navedeni broj porta. Umetnite ga nakon naziva domena:

shema://nazivservera.primer.com:port/fascikla

Ispod su dati posebni primeri raznih vrsta servera koji su podržani.

# Vrste servera

Možete da se povežete na različite vrste servera. Neki serveri su javni, i dozvoljavaju svakome da se poveže. Drugi serveri zahtevaju od vas da se prijavite korisničkim imenom i lozinkom.

Nećete imati ovlašćenja da obavite određene radnje nad datotekama na serveru. Na primer, na javnim FTP sajtovima, verovatno nećete biti u mogućnosti da obrišete datoteke.

Adresa koju unosite zavisi od protokola koji server koristi za izvoz svojih deljenih datoteka.

## Bezbedna školjka

Ako imate nalog bezbedne školjke na serveru, možete da se povežete koristeći ovaj način. Mnogi veb domaćini obezbeđuju članovima naloge bezbedne školjke tako da mogu bezbedno da postavljaju datoteke. Serveri bezbedne školjke uvek zahtevaju da se prijavite.

Tipična adresa bezbedne školjke izgleda ovako:

ssh://korisničkoime@nazivservera.primer.com/fascikla

Kada koristite bezbednu školjku, svi podaci koje pošaljete (uključujući i vašu lozinku) su šifrovani tako da ostali korisnici na vašoj mreži ne mogu da ih vide.

## FTP (sa prijavom)

FTP je popularan način za razmenu datoteka na Internetu. Zato što preko FTP-a podaci nisu šifrovani, mnogi serveri sada obezbeđuju pristup putem bezbedne školjke. Neki serveri, međutim, još uvek dopuštaju ili zahtevaju od vas da koristite FTP za postavljanje ili preuzimanje datoteka. FTP sajtovi sa prijavom će vam obično dopustiti da brišete i postavljate datoteke.

Tipična adresa protokola za prenos datoteka izgleda ovako:

ftp://korisničkoime@ftp.primer.com/putanja/

## Javni FTP

Sajtovi koji vam omogućavaju da preuzimate datoteke će ponekad da obezbede javni ili anonimni FTP pristup. Ovi serveri ne zahtevaju korisničko ime i lozinku, i obično vam neće dopustiti da brišete ili postavljate datoteke.

Tipična anonimna adresa protokola za prenos datoteka izgleda ovako:

ftp://ftp.primer.com/putaǌa/

Neki anonimni FTP sajtovi zahtevaju od vas da se prijavite pod javnim korisničkim imenom i lozinkom, ili pod javnim imenom koristeći adresu vaše e-pošte kao lozinku. Za ove servere, koristite FTP (sa prijavom), i koristite punomoćstva koja je odredio FTP sajt.

## Vindouz deljenje

Vindouz računari koriste vlasnički protokol za deljenje datoteka preko lokalne mreže. Računari na Vindouz mreži su ponekad grupisani u domene zarad organizovanja i boljeg nadzora pristupa. Ako imate prava ovlašćenja na udaljenom računaru, moći ćete da se povežete na Vindouz deljenje iz upravnika datoteka.

Tipična adresa Vindouz deljenja izgleda ovako:

smb://nazivservera/Deǉeǌe

## VebDAV i Bezbedni VebDAV

Zasnovan na HTTP protokolu koji se koristi na vebu, VebDAV se ponekad koristi za deljenje datoteka na lokalnoj mreži i za čuvanje datoteka na internetu. Ako server na koji se povezujete podržava bezbedne veze, treba da izaberete ovu opciju. Bezbedni VebDAV koriste jako SSL šifrovanje, tako da ostali korisnici ne mogu videti vašu lozinku.

VebDAV adresa izgleda ovako:

dav://primer.nazivdomaćina.com/putanja

## NFS deljenje

UNIKS računari tradicionalno koriste protokol mrežnog sistema datoteka za deljenje datoteka putem lokalne mreže. Sa ovim protokolom, bezbednost se zasniva na JIB-u korisnika koji pristupa deljenju, tako da nisu potrebna nikakva uverenja za potvrđivanje identiteta prilikom povezivanja.

Tipična adresa NFS deljenja izgleda ovako:

nfs://nazivservera/putanja