Шон Мек Кенс
shaunm@gnome.org
Фил Бул
philbull@gmail.com
Мајкл Хил
mdhillca@gmail.com
Екатерина Герасимова
kittykat3756@gmail.com
Функција Лебдећег клика (временског клика) вам омогућава да кликнете држећи миш у мировању.

# Симулирајте кликање лебдењем

Можете једноставно да кликнете или да зграбите померањем показивача вашег миша изнад контроле или изнад објекта на екрану. Ово је корисно ако налазите да је тешко померати миша и кликати у исто време. Ова функција се зове Клик лебдења или временски клик.

Када је укључен Клик лебдења, можете да померате показивач миша изнад контрола, да отпустите миша, и онда да сачекате тренутак пре него што дугме буде било притиснуто за вас.

Отворите преглед Активности и почните да куцате Приступачност.

Кликните Приступачност да отворите панел.

Притисните Помоћ при клику у одељку Указивање и кликање.

Пребаците Клик лебдења на укључено.

Отвориће се прозорче Клик лебдења, и остаће поврх свих осталих прозора. Можете да га користите да изаберете која врста клика треба да буде обављена када лебдите. На пример, ако изаберете Секундарни клик, извршаваћете десни клик приликом лебдења. Након што извршите дупли клик, десни клик, или превучете, бићете враћени на кликање.

Када поставите показивач миша изнад дугмета и не померате га, постепено ће променити боју. Када у потпуности промени боју, дугме ће бити притиснуто.

Подесите Застој да измените колико дуго морате да држите мирним показивач миша пре клика.

Не морате да држите миша савршено мирним када лебдите зарад притиска. Показивачу је дозвољено да се мало помера и још увек ће кликнути након тренутка. Ако се помера превише, клик неће бити извршен.

Подесите Осетљивост на покрет да измените колико показивач може да се помера и да још увек буде сматран као да лебди.