Cristopher Thomas
crisnoh@gmail.com
Shaun McCance
shaunm@gnome.org
Atvērt datni ar lietotni, kas nav noklusējuma lietotne šim datņu tipam. Jūs varat arī nomainīt noklusējuma lietotni.

# Atvērt datnes ar citām lietotnēm

Kad jūs datņu pārvaldniekā veicat dubultklikšķi vai vidējo klikšķi uz datnes, tā tiks atvērta ar atbilstošo noklusējuma lietotni. Jūs varat atvērt datni ar citu lietotni, meklēt lietotnes tiešsaistē vai iestatīt noklusējuma lietotni visām šī tipa datnēm.

Lai atvērtu datni ar citu lietotni, veiciet labo peles klikšķi uz datnes un izvēlieties lietotni no izvēlnes. Ja neredzat vajadzīgo lietotni šajā izvēlnē, izvēlieties Atvērt ar citu lietotni. Pēc noklusējuma datņu pārvaldnieks rāda tikai lietotnes, par kurām tam zināms, ka tās spēj atvērt datni. Lai apskatītu visas datorā esošās lietotnes, spiediet Rādīt visas lietotnes.

Ja vēl joprojām neatrodat vēlamo lietotni, varat izmantot iespēju Atrast jaunas lietotnes. Datņu pārvaldnieks meklēs internetā pakotnes ar lietotnēm, kas spēj atvērt doto datnes tipu.

# Nomainīt noklusējuma lietotni

Jūs varat nomainīt noklusējuma lietotni, ar kuru atver noteikta tipa datnes. Tas ļaus jums atvērt datni ar vēlamo lietotni, veicot dubultklikšķi. Piemēram, jūs varat ar dubultklikšķi atvērt MP3 datnes savā mīļākajā mūzikas atskaņotājā.

Izvēlieties datni vai datņu tipu, kura noklusējuma lietotni jūs vēlaties nomainīt. Piemēram, lai nomainītu MP3 datņu lietotni, izvēlieties kādu .mp3 datni.

Veiciet labo peles klikšķi uz datnes un izvēlieties Īpašības.

Izvēlieties cilni Atvērt ar.

Izvēlieties vēlamo lietotni, un spiediet Iestatīt kā noklusējuma.

Ja Citas lietotnes satur lietotni, kuru vēlaties izmantot dažreiz, bet ne vienmēr, izvēlieties šo lietotni un nospiediet Pievienot. Tas pievienos lietotni sarakstam Ieteiktās lietotnes. Tad varēsiet izmantot šo lietotni, ar labo peles taustiņu uzklikšķinot uz datnes un izvēloties vajadzīgo lietotni.

Tas nomaina noklusējuma lietotni ne tikai izvēlētajām datnēm, bet visām šī tipa datnēm.