Petr Kovar
pknbe@volny.cz 2014
A felhasználó megakadályozása a GNOME Shell kiterjesztések engedélyezésében vagy letiltásában.
Úr Balázs
ur.balazs at fsf dot hu 2018, 2019, 2020, 2021.

# Engedélyezett kiterjesztések zárolása

A GNOME Shellben megakadályozhatja a felhasználót a kiterjesztések engedélyezésében vagy letiltásában az `org.gnome.shell.enabled-extensions` és az `org.gnome.shell.development-tools` kulcsok zárolásával. Ez lehetővé teszi azon kiterjesztések halmazának megadását, amit a felhasználónak használnia kell.

Az `org.gnome.shell.development-tools` kulcs zárolása biztosítja, hogy a felhasználó nem lesz képes használni a GNOME Shell integrált hibakereső és vizsgáló eszközét (Looking Glass) bármely kötelező kiterjesztés letiltásához.

# Az org.gnome.shell.enabled-extensions és az org.gnome.shell.development-tools kulcsok zárolása

Hozzon létre egy `user` profilt az /etc/dconf/profile/user fájlban:

user-db:user system-db:local

Hozzon létre egy `local` adatbázist a rendszerszintű beállításokhoz az /etc/dconf/db/local.d/00-extensions fájlban:

[org/gnome/shell] # Az összes kiterjesztés felsorolása, amelyet engedélyezni szeretne az összes felhasználónak enabled-extensions=['kiterjesztes1@myname.example.com', 'kiterjesztes2@myname.example.com'] # Hozzáférés letiltása a Looking Glass alkalmazáshoz development-tools=false

Az `enabled-extensions` kulcs adja meg az engedélyezett kiterjesztéseket a kiterjesztések univerzálisan egyedi azonosítójának használatával (`kiterjesztes1@myname.example.com` és `kiterjesztes2@myname.example.com`).

A `development-tools` kulcs hamis értékre van állítva, hogy letiltsa a Looking Glass alkalmazáshoz való hozzáférést.

Bírálja felül a felhasználó beállítását, és akadályozza meg az /etc/dconf/db/local.d/locks/extensions fájlban, hogy a felhasználó megváltoztassa azt:

# Az engedélyezett kiterjesztések listájának zárolása /org/gnome/shell/enabled-extensions /org/gnome/shell/development-tools

Az `org.gnome.shell.enabled-extensions` és az `org.gnome.shell.development-tools` kulcsok zárolása után a ~/.local/share/gnome-shell/extensions vagy az /usr/share/gnome-shell/extensions könyvtárakba telepített bármely olyan kiterjesztést, amely nincs felsorolva az `org.gnome.shell.enabled-extensions` kulcsban, nem fog betölteni a GNOME Shell, ezáltal megakadályozva a felhasználót, hogy használja azokat.