Odredite ko može da pregleda i uređuje vaše datoteke i fascikle.
Tifani Antopoloski
tiffany@antopolski.com
Šon Mek Kens
shaunm@gnome.org
Majkl Hil
mdhillca@gmail.com

# Podesite ovlašćenja nad datotekom

Možete da koristite ovlašćenja datoteke da odredite ko može da pregleda i uređuje datoteke koje vi posedujete. Da prikažete i podesite ovlašćenja nad datotekom, kliknite desnim tasterom miša i izaberite Osobine, zatim izaberite jezičak Ovlašćenja.

Pogledajte i za pojedinosti o vrstama ovlašćenja koja možete da podesite.

# Datoteke

Možete da podesite ovlašćenja za vlasnika datoteke, vlasnika grupe, i za sve ostale korisnike na sistemu. Za vaše datoteke, vi ste vlasnik, i možete sami sebi da date ovlašćenje samo za čitanje ili za čitanje i upisivanje. Podesite datoteku na samo za čitanje ako ne želite slučajno da je izmenite.

Svaki korisnik na vašem računaru pripada grupi. Na kućnim računarima, uobičajeno je da svaki korisnik ima svoju sopstvenu grupu, a ovlašćenja grupe nisu često korišćena. U okruženjima udruženja, grupe su ponekad korišćene za odeljenja ili projekte. Kao što ima vlasnika, svaka datoteka pripada grupi. Možete da podesite grupu datoteke i da odredite ovlašćenja za sve korisnike u toj grupi. Možete jedino da podesite grupu datoteke na grupu kojoj vi pripadate.

Možete takođe da podesite ovlašćenja za korisnike pored vlasnika i za one u grupi datoteke.

Ako je datoteka program, kao skripta, morate da izaberete Dozvoli pokretanje datoteke kao programa da biste je pokrenuli. Čak i sa ovom opcijom izabranom, upravnik datoteka može još uvek da otvori datoteku u programu ili da vas pita šta da radi. Pogledajte za više podataka.

# Fascikle

Možete da podesite ovlašćenja nad fasciklama za vlasnika, grupu, i ostale korisnike. Pogledajte pojedinosti o ovlašćenjima datoteke za objašnjenje o vlasnicima, grupama, i ostalim korisnicima.

Ovlašćenja koja možete da podesite za fasciklu se razlikuju od onih koja možete da podesite za datoteku.

## Ništa

Korisnik neće biti čak ni u mogućnosti da vidi koje se datoteke nalaze u fascikli.

## Samo prikaz datoteka

Korisnik će biti u mogućnosti da vidi koje se datoteke nalaze u fascikli, ali neće biti u mogućnosti da otvori, napravi, ili da obriše datoteke.

## Pristup datotekama

Korisnik će biti u mogućnosti da otvara datoteke u fascikli (pod uslovom da ima ovlašćenje da uradi ovo nad posebnom datotekom), ali neće biti u mogućnosti da pravi nove ili da briše postojeće datoteke.

## Stvaranje i brisanje datoteka

Korisnik će imati puni pristup fascikli, uključujući otvaranje, stvaranje i brisanje datoteka.

Možete takođe brzo da podesite ovlašćenja datoteke za sve datoteke u fascikli tako što ćete kliknuti na Izmeni ovlašćenja za sadržane datoteke. Koristite padajuće spiskove da podesite ovlašćenja za sadržane datoteke ili fascikle, i kliknite Izmeni. Ovlašćenja bivaju primenjena takođe na datoteke i fascikle u podfasciklama, do bilo koje dubine.