Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Укључите визуелно упозорење да затрепери екраном или прозором приликом пуштања звука обавештења.

# Затреперите екраном за звуке обавештења

Ваш рачунар ће пустити једноставан звук упозорења за одређене врсте порука и догађаја. Ако не можете да чујете ове звуке, можете подесити да било читав екран или ваш тренутни прозор визуелно затрепери при сваком пуштању звука.

Ово такође може бити корисно ако се налазите у окружењу у коме ваш рачунар треба да буде нечујан, као на пример у библиотеци. Погледајте да сазнате како да утишате звук упозорења, и да укључите визуелна упозорења.

Отворите преглед Активности и почните да куцате Приступачност.

Кликните на Приступачност да отворите панел.

Притисните Визуелна упозорења у одељку Слушање.

Пребаците Визуелна упозорења на укључено.

Изаберите да ли желите да затрепери читав екран или само наслов вашег тренутног прозора.

Можете да укључите или да искључите визуелна упозорења тако што ћете кликнути на иконицу приступачности на горњој траци и изабрати Визуелна упозорења.