Ryan Lortie
desrt@desrt.ca 2012
Ekaterina Gerasimova
kittykat3756@gmail.com 2013, 2015
Petr Kovar
pknbe@volny.cz 2019
A zárolási mód használata a dconf programban, hogy megakadályozza a felhasználókat bizonyos beállítások megváltoztatásában.
Úr Balázs
ur.balazs at fsf dot hu 2018, 2019, 2020, 2021.

# Bizonyos beállítások zárolása

A dconf rendszerben lévő zárolási mód használatával megakadályozhatja a felhasználókat bizonyos beállítások megváltoztatásában. A rendszerbeállítások lezárása nélkül a felhasználói beállítások elsőbbséget élveznek a rendszerbeállításokkal szemben.

Egy dconf kulcs vagy részútvonal zárolásához létre kell hoznia egy locks alkönyvtárat a kulcsfájl könyvtárában. A könyvtáron belüli fájlok tartalmazzák a zárolandó kulcsok vagy részútvonalak listáját. Csakúgy, mint a kulcsfájloknál, akármennyi fájlt hozzáadhat ehhez a könyvtárhoz.

# Egy beállítás zárolása

Mielőtt zárolni tudna egy kulcsot vagy egy részútvonalat, előtte be kell állítania azt. Ez a példa bemutatja, hogy egy háttérbeállítást hogyan kell zárolni, miután be lett állítva.

Ezen a ponton rendelkezni kell egy user profillal és egy kulcsfájllal annál a beállításnál, amelyet zárolni szeretne.

Hozzon létre egy /etc/dconf/db/local.d/locks nevű könyvtárat.

Hozzon létre egy fájlt az /etc/dconf/db/local.d/locks/ könyvtárban, és soronként egy kulcsot vagy részútvonalat adjon meg. Például hozza létre az /etc/dconf/db/local.d/locks/00_default-wallpaper fájlt:

# a háttér változtatásának megakadályozása /org/gnome/desktop/background/picture-uri /org/gnome/desktop/background/picture-options /org/gnome/desktop/background/primary-color /org/gnome/desktop/background/secondary-color