Phil Bull
philbull@gmail.com
Michael Hill
mdhillca@gmail.com
És possible que hàgiu d'introduir la configuració de xarxa si no s'assigna automàticament.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020
Miquel-Àngel Burgos i Fradeja
miquel.angel.burgos@gmail.com 2020

# Configuració manual de la xarxa

Si la vostra xarxa no assigna automàticament la configuració de la xarxa a l'ordinador, és possible que hàgiu d'introduir manualment la configuració. Aquest tema suposa que ja coneixeu la configuració correcta per a utilitzar-la. Si no és així, és possible que hàgiu de preguntar a l'administrador de la xarxa o mirar la configuració del vostre encaminador o commutador de xarxa.

# Per a posar manualment la vostra configuració de xarxa:

Obriu la vista general d'Activitats i comenceu a teclejar Paràmetres.

Feu clic a Paràmetres.

Si us connecteu a una xarxa amb un cable, feu clic a Xarxa. En cas contrari, feu clic a Wi-Fi.

Assegureu-vos que la vostra targeta sense fil està activada o que hi ha un cable de xarxa connectat.

Feu clic al botó configuració.

Per a una connexió Wi-Fi, el botó configuració estarà situat al costat de la xarxa activa.

Seleccioneu la pestanya IPv4 o IPv6 i canvieu el Mètode a Manual.

Escriviu l'Adreça IP i la Passarel·la, així com la màscara de xarxa adequada.

A la secció DNS, canvieu Automàtic a OFF. Introduïu l'adreça IP del servidor DNS que voleu utilitzar. Introduïu adreces de servidors DNS addicionals utilitzant el botó +.

A la secció Rutes, canvieu Automàtic a OFF. Introduïu l'Adreça, Màscara de xarxa, Passarel·la i Mètrica de la ruta que vulgueu utilitzar. Introduïu rutes addicionals utilitzant el botó +.

Feu clic a Aplica. Si no esteu connectat a la xarxa, obriu el menú del sistema des del costat dret de la barra superior i connecteu-vos. Proveu la configuració de la xarxa intentant visitar un lloc web o mireu, per exemple, fitxers compartits a la xarxa.