Projecte de documentació del GNOME
gnome-doc-list@gnome.org
Ekaterina Gerasimova
kittykat3756@gmail.com
La tecla Súper obre la vista general d'Activitats. Normalment podeu trobar-la al costat de la tecla Alt al vostre teclat.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020
Miquel-Àngel Burgos i Fradeja
miquel.angel.burgos@gmail.com 2020

# Què és la tecla Súper?

Quan premeu la tecla Súper, es mostra la vista general d'Activitats. Normalment, aquesta tecla es troba a la part inferior esquerra del teclat, al costat de la tecla Alt, i en general té un logotip de Windows. De vegades es diu tecla de Windows o tecla de Sistema.

Si teniu un teclat d'Apple, tindreu una tecla ⌘ (Comanda) en comptes de la tecla de Windows, mentre que els Chromebooks tenen una lupa.

Per a canviar la tecla que s'utilitza per a mostrar la vista general d'Activitats:

Obriu la vista general d'Activitats i comenceu a teclejar Paràmetres.

Feu clic a Paràmetres.

Feu clic a Dreceres de teclat a la barra lateral per a obrir el quadre.

A la categoria Sistema feu clic a la fila que Mostra la vista general d'activitats.

Mantingueu premuda la combinació de tecles desitjada.