Гномов пројекат документације
gnome-doc-list@gnome.org
Фил Бул
philbull@gmail.com
Екатерина Герасимова
kittykat3756@gmail.com
Мајкл Хил
mdhillca@gmail.com
Савети за смањење потрошње напајања вашег рачунара.

# Користите мање напајања и побољшајте радни век батерије

Рачунари могу да користе много енергије. Али коришћењем неких једноставних стратегија за очување енергије, можете да смањите ваш рачун ел. енергије и да помогнете окружењу.

# Општи савети

Обуставите ваш рачунар када га не користите. Ово значајно умањује износ напајања које користи, а може бити пробуђен врло брзо.

Угасите рачунар када га нећете користити дуже времена. Неки људи се плаше да често гашење рачунара може да га истроши брже, али то није тако.

Користите панел напајања у Подешавањима да измените ваша подешавања напајања. Постоји велики број опција које ће вам помоћи да сачувате енергију: можете да подесите да се екран сам затамни након одређеног времена, да умањите осветљеност екрана, и да рачунар сам обустави рад ако га не користите извесни временски период.

Угасите све спољне уређаје (као што су штампачи и скенери) када их не користите.

# Преносни рачунари, нетбукови, и остали уређаји са батеријама

Смањите осветљеност екрана. Напајање екрана чини значајан део потрошње енергије преносног рачунара.

Већина преносних рачунара има дугмиће на тастатури (или пречице тастатуре) које можете да користите да смањите осветљеност.

Ако вам интернет веза није потребна неко време, искључите бежичну или блутут картицу. Ови уређаји раде тако што емитују радио таласе, који троше поприлично енергије.

Неки рачунари имају физички прекидач који може бити коришћен за њихово гашење, док други имају пречице тастатуре које можете да користите уместо тога. Можете да га укључите поново када вам затреба.

# Напреднији савети

Смањите број задатака који се одвијају у позадини. Рачунари користе више енергије када имају више послова да одраде.

Већина ваших радних програма ради веома мало када их не користите активно. Међутим, програми који учестано добављају податке са интернета или пуштају музику или филмове могу да утичу на потрошњу енергије.