Jim Campbell
jwcampbell@gmail.com
Phil Bull
philbull@gmail.com
Gyenge lehet a jel, vagy a hálózat nem engedi a megfelelő csatlakozást.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Miért bontja folyamatosan a kapcsolatot a vezeték nélküli hálózatom?

Előfordulhat, hogy a vezeték nélküli kapcsolata akkor is bontásra kerül, ha ezt nem akarta. A számítógép normális esetben megpróbál azonnal újracsatlakozni a hálózathoz (a felső sávon a hálózat ikon három pontot jelenít meg az újracsatlakozás közben), de ez zavaró lehet, különösen ha éppen használta az internetet.

# Gyenge vezeték nélküli jel

A vezeték nélküli hálózati kapcsolat bontásának gyakori oka, hogy a jelerősség nem elegendő. A vezeték nélküli hálózatok hatóköre korlátozott, így ha túl messze van a vezeték nélküli bázisállomástól, akkor a jel gyenge lehet a kapcsolat fenntartásához. Az Ön és a bázisállomás közti falak és más objektumok is gyengíthetik a jelet.

A hálózati ikon a felső sávon megjeleníti a vezeték nélküli jel erősségét. Ha a jel gyengének tűnik, próbáljon közelebb menni a vezeték nélküli bázisállomáshoz.

# A hálózati kapcsolat nem jön létre megfelelően

Néha a vezeték nélküli hálózathoz csatlakozáskor először úgy tűnhet, hogy sikeresen csatlakozott, de nem sokkal később a kapcsolat megszakad. Ez akkor történhet meg, ha a számítógép csak részlegesen kapcsolódik a hálózathoz. A kapcsolat ilyenkor létrejön, de valamiért nem sikerül befejezni a kapcsolódást, és az megszakad.

Ennek oka lehet, hogy hibás vezeték nélküli jelszót adott meg, vagy a számítógépének nem engedélyezett a hálózatra csatlakozás (például mert a hálózat felhasználónevet kér a bejelentkezéshez).

# Megbízhatatlan vezeték nélküli hardver/illesztőprogramok

Egyes vezeték nélküli hálózati hardverek kissé megbízhatatlanok. A vezeték nélküli hálózatok bonyolultak, így a vezeték nélküli csatolók és bázisállomások néha kisebb problémákba ütköznek, és eldobják a kapcsolatot. Ez zavaró, de sok eszközzel rendszeresen megtörténik. Ha a vezeték nélküli kapcsolata rendszeresen megszakad, akkor ez lehet az egyetlen ok. Ha ez folyamatosan bekövetkezik, akkor fontolja meg más hardver beszerzését.

# Forgalmas vezeték nélküli hálózatok

A forgalmas helyeken (például egyetemeken és kávézókban) lévő vezeték nélküli hálózatokra gyakran sok számítógép próbál egyszerre csatlakozni. Néha ezek a hálózatok túlterhelődnek, és képtelenek kezelni a csatlakozni próbáló összes számítógépet, így néhány kapcsolata megszakad.