Гномов пројекат документације
gnome-doc-list@gnome.org
Мајкл Хил
mdhillca@gmail.com 2015
Да подесите већину жичаних мрежних веза, све што треба да урадите је да повежете мрежни кабал.

# Повежите се на жичану мрежу

Да подесите већину жичаних мрежних веза, све што треба да урадите је да прикључите мрежни кабал. Иконица жичане мреже (подешавања) се приказује на горњој траци са трима тачкама приликом успостављања везе. Тачке нестају када се повежете.

Ако до овога не дође, као прво уверите се да је ваш мрежни кабал прикључен. Један крај кабла треба бити прикључен у правоугаону мрежну прикључницу на вашем рачунару, други крај треба бити прикључен у прекидач, усмеривач, зидну мрежну прикључницу или слично (у зависности од мрежног подешавања које имате). Понекад, светло иза мрежног порта ће указати да је прикључен и активан.

Не можете да прикључите један рачунар директно у други мрежним каблом (барем, не без неких посебних подешавања). Да повежете два рачунара, требате оба да их прикључите у мрежни чвор, усмеривач или прекидач.

Ако још увек нисте повезани, ваша мрежа не подржава самостално подешавање (ДХЦП). У том случају мораћете да га подесите ручно.