Батиста Миј-Матиас
baptistem@gnome.org 2012, 2013
Мајкл Хил
mdhillca@gmail.com
Андре Клапер
ak-47@gmx.net
Програми могу да користе налоге направљене у Налозима на мрежи и услуге које искоришћавају.

# Услуге и програми на мрежи

Када сте додали налог на мрежи, сваки програм може да користи тај налог за било коју од доступних услуга које нисте искључили. Различити достављачи пружају различите услуге. Ова страница наводи различите услуге и неке од програма за које се зна да их користе.

# Календар

Услуга календара вам омогућава да прегледате, додате и уређујете догађаје у календару на мрежи. Користе је програми као што су Календар, Еволуција, и Калифорнија.

# Ћаскање

Услуга ћаскања вам омогућава да ћаскате са вашим налозима на популарним платформама брзог дописивања. Користи је програм Интернет писмоноша.

# Контакти

Услуга контаката вам омогућава да видите објављене детаље ваших контаката на разним услугама. Користе је програми као што су Контакти и Еволуција.

# Документи

Услуга документа вам омогућава да прегледате ваша документа на мрежи као што су она у Гугловим документима. Можете да прегледате ваше документе користећи програм Документи.

# Датотеке

Услуга датотека додаје удаљена места датотека, као да сте ви додали једно користећи функцију Повежи се на сервер у управнику датотека. Можете да приступите удаљеним датотекама користећи управника датотека, као и кроз прозорче за отварање и чување датотеке у било ком програму.

# Е-пошта

Услуга поште вам омогућава да пошаљете и примите е-пошту са достављача е-поште као што је Гугл. Користи је Еволуција.

# Фотографије

Услуга фотографија вам омогућава да прегледате ваше фотографије на мрежи као што су оне које сте објавили на Фејсбуку. Можете да прегледате ваше фотографије користећи програм Фотографије.

# Штампачи

Услуга штампача вам омогућава да пошаљете ПДФ умножак достављачу из прозорчета за штампање у било ком програму. Достављач може да обезбеди услуге штампања, или може само да служи као смештај за ПДФ, који можете да преузмете и касније да штампате.

# Прочитај касније

Услуга за касније читање вам омогућава да сачувате веб страницу на спољним услугама тако да је можете прочитати касније на другом уређају. Ниједан програм за сада не користи ову услугу.