Гномов пројекат документације
gnome-doc-list@gnome.org
Пол В. Фрилдс
stickster@gmail.com 2011
Екатерина Герасимова
kittykat3756@gmail.com 2013
Џим Кембел
jcampbell@gnome.org 2014
Можете да се пријавите на ваш систем користећи подржане читаче отисака прстију уместо да куцате вашу лозинку.

# Пријавите се читачем отисака

Ако ваш систем има подржан читач отисака прстију, можете да забележите ваш отисак прста и да га користите за пријављивање.

# Забележите отисак прста

Да бисте могли да се пријављујете отиском прста, морате као прво да га забележите како би систем могао да га користи када вас препознаје.

Ако је ваш прст превише сув, можете имати потешкоћа приликом бележења вашег отиска прста. Ако до овога дође, навлажите мало ваш прст, обришите га чистом крпом, без влакана, и покушајте поново.

Потребна су вам Администраторска права за уређивање корисничких налога који нису ваши.

Отворите преглед Активности и почните да куцате Корисници.

Кликните на Корисници да отворите панел.

Притисните Искључено, поред Пријављивање отиском прста да додате отисак прста за изабрани налог. Ако додајете отисак прста за неког другог корисника, мораћете као прво да Откључате панел.

Изаберите прст који желите да користите за отисак прста, затим Следеће.

Пратите упутства у прозорчету и превуците прст умереном брзином преко читача отисака прстију. Када рачунар буде имао добар снимак вашег отиска прста, видећете поруку Готово!.

Изаберите Следеће. Видећете поруку потврдну поруку о томе да је ваш отисак прста успешно сачуван. Изаберите Затвори да завршите.

# Проверите да ли ваши отисци прстију раде

Сада проверите да ли ваше пријављивање отиском прста ради. Ако сте забележили отисак прста, још увек ћете имати опцију пријављивања вашом лозинком.

Сачувајте све отворене радове, затим се одјавите.

На екрану за пријављивање, изаберите ваше име са списка. Појавиће се прозорче за унос лозинке.

Уместо да укуцате вашу лозинку, превуците ваш прст преко читача отисака.