GNOME dokumentációs projekt
gnome-doc-list@gnome.org
Kötetek és partíciók bemutatása, és a lemezkezelő használata.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Kötetek és partíciók kezelése

A kötet szót a tárolóeszközök, például merevlemezek leírására használjuk. Vonatkozhat még az eszközön lévő tárterület egy részére is, mivel a tárterület feldarabolható. A számítógép ezt a tárterületet a fájlrendszeren keresztül teszi elérhetővé, a csatolásnak nevezett folyamat során. A csatolt kötetek lehetnek merevlemezek, USB-meghajtók, DVD-RW lemezek, SD-kártyák és egyéb adathordozók. Ha egy kötet csatolva van, akkor olvashat róla és írhat rá fájlokat.

A csatolt kötetet gyakran partíciónak is nevezik, noha ezek nem feltétlenül azonosak. A „partíció” egyetlen meghajtó legalább egy fizikai tárolóterületét jelenti. A partíciót csatolása után nevezhetjük kötetnek, mert ekkor válnak elérhetővé a rajta lévő fájlok. A kötetekre a tárolást a „háttérben” végző partíciók és meghajtók megcímkézett, elérhető „kirakataiként” lehet tekinteni.

# Kötetek és partíciók megjelenítése és kezelése a Lemezkezelővel

A Lemezkezelővel ellenőrizheti és módosíthatja a számítógép tárolóköteteit.

Nyissa meg a Tevékenységek áttekintést, és indítsa el a Lemezek alkalmazást.

A tárolóeszközök bal oldali listájában megtalálhatja a merevlemezeket, CD/DVD meghajtókat és egyéb fizikai eszközöket. Kattintson a megvizsgálandó eszközre.

A jobb oldali ablaktábla a kijelölt eszközön található kötetek és partíciók felosztását jeleníti meg. Ezen kívül tartalmaz még a kötetek kezelésére használható eszközöket is.

Legyen óvatos: ezekkel az eszközökkel lehetséges a lemezen található adatok teljes törlése is.

A számítógépen valószínűleg van legalább egy elsődleges partíció, és egy csere partíció. A cserepartíciót az operációs rendszere használja a memóriakezelésre, és ritkán van csatolva. Az elsődleges partíció tartalmazza az operációs rendszerét, alkalmazásait, beállításait és személyes fájljait. Ezek a fájlok biztonsági vagy kényelmi okokból több partíció között is eloszthatók.

Egy elsődleges partíciónak olyan információkat kell tartalmaznia, amelyeket a számítógép az elinduláshoz vagy bootoláshoz használ. Emiatt ezt a partíciót indítópartíciónak, boot kötetnek is nevezik. A kötet indíthatóságának meghatározásához jelölje ki a partíciót, és kattintson a menü gombra a partíciólista alatti eszköztáron. Ezután válassza a Partíció szerkesztése… menüpontot, és keresse meg a Jelzőket. A külső adathordozók, például USB-meghajtók vagy CD-k is tartalmazhatnak indítható kötetet.