GNOME dokumentációs projekt
gnome-doc-list@gnome.org
Fájlrendszer és partíciójának növelése vagy zsugorítása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlrendszer méretének beállítása

A fájlrendszer növelésével kihasználható a meglévő partíció utáni üres hely. Ez gyakran akkor is lehetséges, ha a fájlrendszer csatolva van.

A fájlrendszer a benne található üres hely erejéig zsugorítható a hely felszabadításához egy új, mögé helyezett partíciónak.

Nem minden fájlrendszer támogatja az átméretezést.

A partíció mérete a fájlrendszer méretével együtt lesz módosítva. Ugyanígy lehetséges a fájlrendszer nélküli partíciók átméretezése is.

# Fájlrendszer/partíció átméretezése

Nyissa meg a Lemezeket a Tevékenységek áttekintésből.

Válassza ki a fájlrendszert tartalmazó lemezt a tárolóeszközök bal oldali listájából. Ha több kötet is van a lemezen, akkor válassza ki a fájlrendszert tartalmazó kötetet.

A Kötetek szakasz alatti eszköztáron kattintson a menü gombra, majd a Fájlrendszer átméretezése vagy ha nincs fájlrendszer, akkor a Formázás… menüpontra.

Megjelenik egy ablak, ahol kiválasztható az új méret. A fájlrendszer csatolásra kerül a minimális méret kiszámításához az aktuális tartalom alapján. Ha a zsugorítás nem támogatott, akkor a minimális méret az aktuális méret. Zsugorításkor hagyjon elegendő helyet a fájlrendszeren, hogy az gyorsan és megbízhatóan működhessen.

A zsugorított részről áthelyezendő adatok mennyiségétől függően a fájlrendszer átméretezése hosszabb ideig is eltarthat.

A fájlrendszer átméretezése automatikusan magába foglalja a fájlrendszer javítását. Emiatt a kezdés előtt javasolt biztonsági mentést készíteni a fontos adatokról. Ezt a műveletet nem szabad leállítani, mert az sérült fájlrendszert hagyna maga után.

Erősítse meg a művelet elkezdését az Átméretezés gombra kattintással.

A művelet leválasztja a fájlrendszert, ha a csatolt fájlrendszer átméretezése nem támogatott. Legyen türelmes a fájlrendszer átméretezéséig.

A szükséges átméretezési és javítási műveletek befejezése után a fájlrendszer készen áll a használatra.