Гномов пројекат документације
gnome-doc-list@gnome.org
Проверите да ли имају инсталиране одговарајуће видео кодеке.

# Друге особе не могу да пуштају снимке које сам направио

Ако сте направили снимак на вашем линукс рачунару и послали га некоме ко користи Виндоуз или Мек ОС, можете увидети да имају проблема са пуштањем снимка.

Да би била у могућности да пусти ваш снимак, особа којој сте га послали мора да има инсталиране одговарајуће кодеке. Кодек је мали комад софтвера који зна како да обради снимак и да га прикаже на екрану. Постоји велики број видео формата и сваки захтева другачији кодек за пуштање. Можете да проверите у ком је формату ваш снимак на следећи начин:

Отворите Датотеке из прегледа активности.

Кликните десним тастером миша на датотеку снимка и изаберите Особине.

Идите на језичак Звук/видео или Видео и погледајте који су кодеци исписани под Видео и Звук (ако и видео има звук).

Питајте особу која има проблеме са пуштањем да ли има инсталиран одговарајући кодек. Могу наћи корисним да на вебу потраже назив кодека и назив њиховог програма за пуштање снимака. На пример, ако ваш снимак користи формат Теора а ваш пријатељ користи Виндоуз медија плејер да би га гледао, нека потражи „theora windows media player“. Често ћете бити у могућности да бесплатно преузмете одговарајући кодек ако није инсталиран.

Ако не можете да пронађете одговарајући кодек, пробајте ВЛЦ медијски пуштач. Ради на Виндоузу и Мек ОС-у као и на Линуксу, и подржава много различитих видео формата. Ако ни ово не успе, пробајте да претворите ваш снимак у неки други формат. Већина програма за уређивање снимака могу то да ураде, а доступни су и нарочити програми за претварање снимака. Проверите у програму за инсталацију да видите шта је доступно.

Постоји још неколико других проблема који могу некога да спрече да пусти ваш снимак. Може бити да се снимак оштетио приликом слања (понекад велике датотеке не бивају умножене савршено), они могу имати проблема са њиховим програмом за пуштање снимака, или може бити да снимак није исправно направљен (можда је дошло до грешке када сте сачували снимак).