Ezt a kilazult kábelek és hardverproblémák okozhatják.
GNOME dokumentációs projekt
gnome-doc-list@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A számítógép nem kapcsol be

Számos oka lehet, ha a számítógépe nem kapcsol be. Ez a témakör röviden áttekinti a lehetséges okokat.

# A számítógép nincs bedugva, lemerült az akkumulátor vagy laza a kábel

Győződjön meg róla, hogy a számítógép tápkábelei teljesen be vannak-e dugva, és az aljzatok esetleges kapcsolói be vannak-e kapcsolva. Győződjön meg róla, hogy a monitor be van dugva és be van kapcsolva. Ha laptopot használ, akkor csatlakoztassa a töltőkábelt (lehet, hogy lemerült az akkumulátor). Ellenőrizze (a laptop alján), hogy az akkumulátor megfelelően van behelyezve, ha az eltávolítható.

# Problémák a számítógép hardverével

A számítógép valamelyik alkatrésze meghibásodhatott vagy rosszul működik. Ebben az esetben forduljon szakszervizhez. A meghibásodást gyakran a tápegység, nem megfelelően illeszkedő alkatrészek (például memória) vagy hibás alaplap okozza.

# A számítógép sípolás után kikapcsol

Ha a számítógép bekapcsoláskor sípol néhányat, majd kikapcsol (vagy be sem kapcsol), az meghibásodást jelez. A sípolásokra gyakran hangjelzésként hivatkoznak, és a hangjelzés mintája arra szolgál, hogy megmondja, mi a probléma a számítógéppel. Ezen hangjelzések a számítógéppel kapcsolatos probléma típusát jelzik, és gyártónként eltérőek. A jelentésükkel kapcsolatban megnézheti a számítógép alaplapjának kézikönyvét, de inkább vigye szervizbe a számítógépét.

# A számítógép ventilátorai pörögnek, de nem jelenik meg semmi a képernyőn

Elsőként ellenőrizze, hogy a monitor be van-e dugva és be van-e kapcsolva.

A problémát hardverhiba is okozhatja. A ventilátorok bekapcsolhatnak a bekapcsológomb megnyomásakor, míg más alapvető alkatrészek esetleg nem. Ebben az esetben vigye szervizbe a számítógépét.