Тифани Антополоски
tiffany.antopolski@gmail.com
Шон Мек Кенс
shaunm@gnome.org
Фил Бул
philbull@gmail.com
Мајкл Хил
mdhillca@gmail.com
Дејвид Кинг
amigadave@amigadave.com
Управљајте и организујте датотеке са управником датотека.

# Прегледајте датотеке и фасцикле

Користите управника датотека Наутилус да разгледате и организујете датотеке на вашем рачунару. Можете такође да га користите за руковање датотекама на складишним уређајима (као што су спољни чврсти дискови), на серверима датотека, и на мрежним дељењима.

Да покренете управника датотека, отворите Датотеке у прегледу Активности. Можете такође да тражите датотеке и фасцикле у прегледу на исти начин као када бисте тражили програме.

# Истражите садржаје фасцикли

У управнику датотека, кликните два пута на неку фасциклу да видите њен садржај, и кликните два пута или средњим тастером на неку датотеку да је отворите основним програмом за ту датотеку. Притисните средњим тастером миша на фасциклу да је отворите у новом језичку. Можете такође да кликнете десним тастером миша на фасциклу да је отворите у новом језичку или у новом прозору.

Када разгледате датотеке у фасцикли, можете брзо да прикажете преглед сваке датотеке тако што ћете притиснути размакницу на тастатури да се уверите да је то одговарајућа датотека пре него ли је отворите, умножите, или обришете.

Трака путање изнад списка датотека и фасцикли вам показује коју фасциклу разгледате, укључујући надређене фасцикле текуће фасцикле. Кликните на надређену фасциклу на траци путање да се пребаците у ту фасциклу. Кликните десним тастером миша на било коју фасциклу на траци путање да је отворите у новом језичку или прозору, или да приступите њеним особинама.

Ако желите да на брзину потражите датотеку, у или испод фасцикле коју разгледате, почните да куцате њен назив. Појавиће се поље за претрагу при врху прозора и само датотеке које одговарају вашој претрази биће приказане. Притисните Есц да откажете претрагу.

Можете на брзину да приступите општим местима из бочне површи. Ако не видите бочну површ, притисните на дугме изборника у горњем десном углу прозора и затим изаберите Бочна површ. Можете да додате обележиваче фасциклама које често користите и оне ће се појавити у бочној површи.