Екатерина Герасимова
kittykat3756@gmail.com
Мајкл Хил
mdhillca@gmail.com
Џим Кембел
jcampbell@gnome.org
Допустите другима да прегледају и посредују са вашом радном површи користећи ВНЦ.

# Делите радну површ

Можете да допустите другима да прегледају и управљају вашом радном површином са другог рачунара са програмом за преглед радне површи. Подесите Дељење екрана да дозволите другима да приступе вашој радној површи и да подесе поставке безбедности.

Морате имати инсталран пакет Вино да би Дељење екрана било видљиво.

Инсталирајте Вино

Отворите преглед Активности и почните да куцате Подешавања.

Кликните на Подешавања.

Кликните на Дељење у бочној површи да отворите панел.

Ако је прекидач дељења у горњем десном углу прозора постављен на искључено, пребаците га на укључено.

Ако вам текст испод назива рачунара допушта да га уређујете, можете да измените назив под којим се ваш рачунар приказује на мрежи.

Изаберите Дељење екрана.

Да пустите друге да прегледају вашу радну површ, пребаците Дељење екрана на укључено. Ово значи да ће неко други бити у могућности да покуша да се повеже на ваш рачунар и да прегледа шта се налази на вашем екрану.

Да пустите друге да посредују са вашом радном површи, уверите се да је Омогући везама да управљају екраном штиклирано. Ово може да омогући другој особи да помера вашег миша, покреће програме, и разгледа датотеке на вашем рачунару, у зависности од безбедносних подешавања која тренутно користите.

# Безбедност

Врло је важно да размотрите читав обим сваке безбедносне опције пре него ли је измените.

## Нове везе морају да затраже приступ

Ако желите да будете у могућности да одлучите да ли ћете дозволити некоме да приступи вашој радној површи, укључите Нове везе морају да затраже приступ. Ако искључите ову опцију, нећете бити упитани да ли желите да дозволите некоме да се повеже на ваш рачунар.

Ова опција је унапред изабрана.

## Захтевајте лозинку

Да захтевате да други људи користе лозинку приликом повезивања на вашу радну површ, укључите Захтевај лозинку. Ако не користите ову опцију, свако може да покуша да види вашу радну површ.

Ова опција је унапред искључена, али бисте требали да је укључите и да поставите безбедносну лозинку.

# Мреже

Одељак Мреже наводи мреже на које сте тренутно повезани. Користите прекидач поред сваке од њих да изаберете на којима ваша радна површ може бити дељена.

# Зауставите дељење радне површи

Да искључите некога ко прегледа вашу радну површ:

Отворите преглед Активности и почните да куцате Подешавања.

Кликните на Подешавања.

Кликните на Дељење у бочној површи да отворите панел.

Дељење екрана ће се приказати као радно. Кликните на то.

Пребаците прекидач на врху на искључено.