Извршите један клик да отворите датотеке, покренете или погледате извршне текстуалне датотеке, и да одредите понашање смећа.
Тифани Антополоски
tiffany@antopolski.com
Шон Мек Кенс
shaunm@gnome.org
Мајкл Хил
mdhillca@gmail.com
Синдху С
sindhus@live.in
Дејвид Кинг
amigadave@amigadave.com

# Поставке понашања управника датотека

Можете да одредите да ли ћете извршити један или два клика над датотеком, како ће бити руковано извршним текстуалним датотекама, као и понашање смећа. Кликните на дугме изборника у горњем десном углу прозора и изаберите Поставке а затим језичак Понашање.

# Понашање

## Једноструки клик за отварање ставки

## Двоклик за отварање ставки

По основи, један клик бира датотеке а двоклик их отвара. Уместо овога можете да изаберете да се и датотеке и фасцикле отворе када на њих кликнете једном. Када користите режим једног клика, можете да држите притиснутим тастер Ктрл док кликате да изаберете једну или више датотека.

# Извршне текстуалне датотеке

Извршна текстуална датотека је датотека која садржи програм који можете да покренете (извршите). Овлашћења датотеке морају такође да допуштају да датотека буде покренута као програм. Најчешће су скрипте Шкољке, Питона и Перла. Њихова проширења су редом .sh, .py и .pl.

Када отворите извршну текстуалну датотеку, можете да изаберете:

Покрени извршне текстуалне датотеке при отварању

Прегледај извршне текстуалне датотеке при отварању

Питај сваки пут

Ако је изабрано Питај сваки пут, појавиће се прозорче које ће вас питати да ли желите да покренете или да прегледате изабрану текстуалну датотеку.

Извршне текстуалне датотеке се такође називају скриптама. Све скрипте у фасцикли ~/.local/share/nautilus/scripts ће се појавити у приручном изборнику за датотеку под подизборником Скрипте submenu. Када се скрипта изврши из месне фасцикле, све изабране датотеке ће јој бити прослеђене као параметри. Да извршите скрипту над датотеком:

Идите до жељене фасцикле.

Изаберите жељену датотеку.

Кликните десним тастером миша над датотеком да отворите приручни изборник и изаберите жељену скрипту за извршавање из изборника Скрипте.

Скрипти неће бити прослеђени никакви параметри када се извршава из удаљене фасцикле као што је фасцикла која показује веб или фтп садржај.

# Поставке смећа управника датотека

# Смеће

## Питај пре избацивања смећа

Ова опција је изабрана по основи. Када празните смеће, биће приказана порука која ће потврдити да желите да испразните смеће или да избришете датотеке.