Гномов пројекат документације
gnome-doc-list@gnome.org
Проверите да ли је систем датотека оштећен и вратите га у употребљиво стање.

# Поправите оштећен систем датотека

Системи датотека могу бити оштећени услед неочекиваног губитка напајања, падова система и небезбедног уклањања уређаја. Након таквог инцидента препоручује се да оправите или да барем проверите систем датотека да бисте спречили губитак података.

Понекад оправка је потребна да би се прикачио или изменио систем датотека. Чак иако провера не извести ни о каквој штети систем датотека може још увек бити означен изнутра као „неисправан“ и да захтева поправку.

# Проверите да ли је систем датотека је оштећен

Отворите програм Дискови из прегледа Активности.

Изаберите диск који желите да проверите са списка складишних уређаја на левој страни. Ако има више од једног волумена на диску, изаберите онај који садржи систем датотека.

На траци алата испод одељка Волумени, кликните на дугме изборника. Након тога Провери систем датотека….

У зависности од количине података на систему датотека провера може потрајати мало дуже. Потврдите почетак радње у прозорчету које ће се појавити.

Радња неће изменити систем датотека али ће га откачити ако је потребно. Стрпљиво сачекајте крај провере система датотека.

Након завршетка бићете обавештени да ли је систем датотека оштећен. Знајте да у неким случајевима чак и ако систем датотека није оштећен ипак треба бити поправљен како би се поништила унутрашња ознака „оштећен“.

# Могућ губитак података приликом поправке

Ако је структура система датотека оштећена може утицати на датотеке које се налазе на њему. У неким случајевима ове датотеке не могу бити поново доведене у исправан облик и биће избрисане или премештене у посебан директоријум. То је обично фасцикла изгубљено+нађено у директоријуму највишег нивоа система датотека где се могу наћи делови поправљене датотеке.

Ако су подаци превише драгоцени да би били изгубљени током овог процеса, саветујемо вам да направите резерву тако што ћете сачувати одраз волумена пре поправке.

Овај одраз се затим може обрађивати помоћу форензичких аналитичких алата као што је „sleuthkit како би се додатно опоравиле датотеке које недостају и делови података који нису обновљени током поправке, као и претходно уклоњене датотеке.

# Поправите систем датотека

Отворите програм Дискови из прегледа Активности.

Изаберите диск који желите да проверите са списка складишних уређаја на левој страни. Ако има више од једног волумена на диску, изаберите онај који садржи систем датотека.

На траци алата испод одељка Волумени, кликните на дугме изборника. Након тога Поправи систем датотека….

У зависности од количине података на систему датотека поправка може потрајати мало дуже. Потврдите почетак радње у прозорчету које ће се појавити.

Ако је потребно радња ће откачити систем датотека. Радња поправке покушава довести систем датотека у доследно стање и преместити датотеке које су оштећене у посебну фасциклу. Будите стрпљиви док се систем датотека не поправи.

Након завршетка бићете обавештени да систем датотека може успешно да се поправити. У случају успеха може се поново користити на уобичајен начин.

Ако се систем датотека не може поправити, направите резерву тако што ћете сачувати одраз волумена да бисте касније могли да пронађете важне датотеке. Ово можете урадити качењем одраза само за читање или помоћу форензичких аналитичких алата као што је sleuthkit.

Да поново користите волумен мора бити форматиран са новим системом датотека. Сви подаци биће одбачени.