Matthias Clasen
matthias.clasen@gmail.com 2012
Sindhu S
sindhus@live.in
Aruna Sankaranarayanan
aruna.evam@gmail.com
Petr Kovar
pknbe@volny.cz
Mely folyamatokat kell várhatóan látnom egy tiszta, gyári GNOME munkamenetben?
Úr Balázs
ur.balazs at fsf dot hu 2018, 2019, 2020, 2021.

# Jellemző folyamatok

Egy gyári GNOME munkamenetben úgynevezett démonok vagy szolgáltatások futnak a rendszeren háttérfolyamatként. Alapértelmezetten a következő futó démonokat kell megtalálnia:

# dbus-daemon

A dbus-daemon egy üzenetbusz démont biztosít, amelyet a programok az egymás közötti üzenetek kicseréléséhez használhatnak. A dbus-daemon a D-Bus programkönyvtárral van megvalósítva, amely pont-pont kommunikációt biztosít bármely két alkalmazás között.

Bővebb információkért nézze meg a dbus-daemon kézikönyvoldalát.

# gnome-keyring-daemon

A különféle programok és weboldalak hitelesítési adatai (mint például a felhasználónév és jelszó) a gnome-keyring-daemon használatával vannak biztonságosan tárolva. Ezek az információk egy kulcstartófájl nevű titkosított fájlba vannak kiírva, és a felhasználó saját könyvtárába vannak elmentve.

Bővebb információkért nézze meg a gnome-keyring-daemon kézikönyvoldalát.

# gnome-session

A gnome-session program a felelős a GNOME asztali környezet futtatásáért egy olyan megjelenítéskezelő használatával, mint például a GDM, LightDM vagy NODM. A felhasználó alapértelmezett munkamenetét a rendszer üzemeltetője állítja be a rendszer telepítésekor. A gnome-session jellemzően azt a legutolsó munkamenetet tölti be, amely sikeresen futott a rendszeren.

Bővebb információkért nézze meg a gnome-session kézikönyvoldalát.

# gnome-settings-daemon

A gnome-settings-daemon kezeli egy GNOME munkamenet és az összes olyan program beállításait, amelyek a munkameneten belül futnak.

Bővebb információkért nézze meg a gnome-settings-daemon kézikönyvoldalát.

# gnome-shell

A gnome-shell alap felhasználói felület funkcionalitást biztosít a GNOME-hoz, mint például programok indítása, könyvtárak tallózása, fájlok megtekintése és így tovább.

Bővebb információkért nézze meg a gnome-shell kézikönyvoldalát.

# pulseaudio

A PulseAudio egy hangkiszolgáló a Linux, POSIX és Windows rendszerekhez, amely lehetővé teszi a programok számára, hogy a Pulseaudio démonon keresztül adjanak ki hangot.

Bővebb információkért nézze meg a pulseaudio kézikönyvoldalát.

A felhasználó beállításaitól függően láthat még a következők közül is néhányat többek között:

# További folyamatok

at-spi2-dbus-launcher

at-spi2-registryd

gnome-screensaver

gnome-shell-calendar-server

goa-daemon

gsd-printer

különféle Evolution előállító folyamatok

különféle GVFS folyamatok