Мајкл Хил
mdhillca@gmail.com
Делите медије на вашој месној мрежи користећи УПнП.

# Делите вашу музику, фотографије и видео записе

Можете да разгледате, тражите и да пуштате медије на вашем рачунару користећи УПнП или ДЛНА укључене уређаје као што је телефон, ТВ или играчка постава. Подесите Дељење медија да дозволи тим уређајима да приступе фасциклама које садрже вашу музику, фотографије и видео снимке.

Морате имати инсталран пакет Ригел да би Дељење медија било видљиво.

Инсталирајте Ригел

Отворите преглед Активности и почните да куцате Дељење.

Кликните на Дељење да отворите панел.

Ако је прекидач Дељење у горњем десном углу прозора постављен на искључено, пребаците га на укључено.

Ако вам текст испод назива рачунара допушта да га уређујете, можете да измените назив под којим се ваш рачунар приказује на мрежи.

Изаберите Дељење медија.

Пребаците Дељење медија на укључено.

По основи, деле се фасцикле музике, слика и видеа. Да уклоните једну од њих, притисните × поред назива фасцикле.

Да додате неку другу фасциклу, притисните + да отворите прозор за бирање фасцикле. Идите до жељене фасцикле и притисните дугме Отвори.

Притисните ×. Сада ћете бити у могућности да разгледате или пуштате медије из фасцикли које сте изабрали користећи спољни уређај.

# Мреже

Одељак Мреже наводи мреже на које сте тренутно повезани. Користите прекидач поред сваке од њих да изаберете на којима ваши медији могу бити дељени.