Гномов пројекат документације
gnome-doc-list@gnome.org
Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Додајте нове кориснике тако да неко други може да се пријави на рачунар.

# Додајте налог новог корисника

Можете да додате више корисничких налога на ваш рачунар. Доделите један налог свакој особи у вашем домаћинству или предузећу. Сваки корисник има своју личну фасциклу, документа, и подешавања.

Потребна су вам администраторска права за додавање корисничких налога.

Отворите преглед Активности и почните да куцате Корисници.

Кликните на Корисници да отворите панел.

Притисните Откључај у горњем десном углу и унесите вашу лозинку.

Притисните дугме +, испод списка налога на левој страни, да додате налог новог корисника.

Ако желите да нови корисник има администраторски приступ рачунару, за врсту налога изаберите Администратор.

Администратори могу да додају и да бришу кориснике, инсталирају софтвер и управљачке програме и да измене датум и време.

Унесите име и презиме новог корисника. Корисничко име ће бити попуњено на основу имена и презимена. Ако вам се не свиђа предложено, можете да га измените.

Можете изабрати да подесите лозинку за новог корисника, или да оставите да је он сам подеси приликом првог пријављивања.

Ако изаберете да сада подесите лозинку, можете да притиснете иконицу за створите лозинку да сами створите насумичну лозинку.

Кликните Додај.

Ако желите да измените лозинку након стврања налога, изаберите налог, откључајте панел и притисните на стање текуће лозинке.

У панелу Корисници, можете да кликнете на слику поред имена корисника да подесите слику за налог. Ова слика ће бити приказана у прозору пријављивања. Систем обезбеђује неке слике које можете да користите, или можете да изаберете неку вашу или да направите слику вашом веб камерицом.