Cristopher Thomas
crisnoh@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Elemek új mappába másolása vagy áthelyezése.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlok és mappák másolása vagy mozgatása

Egy fájl vagy mappa új helyre másolásához vagy áthelyezéséhez használhatja a fogd és vidd módszert, a másolás és beillesztés parancsokat vagy gyorsbillentyűket.

Szüksége lehet például egy bemutató USB-kulcsra másolására, hogy magával vihesse munkahelyére. Vagy biztonsági másolatot készíthet egy dokumentumról, mielőtt megváltoztatná azt, hogy később visszatérhessen az eredeti fájlhoz, ha nem elégedett a változtatásokkal.

Ezek az utasítások fájlokra és mappákra is vonatkoznak. A fájlok és mappák ugyanúgy másolhatók és áthelyezhetők.

# Fájlok másolása és beillesztése

Egy kattintással válassza ki a másolni kívánt fájlt.

Kattintson a jobb egérgombbal, és válassza a Másolás menüpontot, vagy nyomja meg a CtrlC kombinációt.

Lépjen egy másik mappába, amelybe el kívánja helyezni a fájl másolatát.

Kattintson a menü gombra, és válassza a Beillesztés menüpontot a fájl másolásának befejezéséhez, vagy nyomja meg a CtrlV kombinációt. A fájlból ezután lesz egy példány az eredeti mappában és a másik mappában is.

# Fájlok kivágása és beillesztése az áthelyezésükhöz

Egy kattintással válassza ki az áthelyezni kívánt fájlt.

Kattintson a jobb egérgombbal, és válassza a Kivágás menüpontot, vagy nyomja meg a CtrlX kombinációt.

Lépjen egy másik mappába, amelybe át kívánja helyezni a fájlt.

Kattintson a menü gombra az eszköztáron, és válassza a Beillesztés menüpontot a fájl áthelyezésének befejezéséhez, vagy nyomja meg a CtrlV kombinációt. A fájl az eredeti mappából eltűnik, és áthelyezésre kerül a másik mappába.

# Fájlok másolása vagy áthelyezése húzással

Nyissa meg a fájlkezelőben a másolni kívánt fájlt tartalmazó mappát.

Válassza a Fájlok ikont a felső sávon, majd az Új ablak lehetőséget (vagy nyomja meg a CtrlN kombinációt) egy második ablak megnyitásához. Az új ablakban nyissa meg azt a mappát, amelybe a fájlt át szeretné helyezni vagy másolni.

Kattintson a fájlra, és húzza át az egyik ablakból a másikba. Ezzel a fájlt áthelyezi, ha a cél ugyanazon az eszközön van, vagy átmásolja, ha a cél egy másik eszközön van.

Ha például egy fájlt az USB-kulcsról a saját mappájába húz, akkor másolás történik, mert az egyik eszközről a másikra húzza.

A fájl másolásának kényszerítéséhez tartsa lenyomva a Ctrl billentyűt a húzás közben, vagy a fájl áthelyezésének kényszerítéséhez a Shift billentyűt.

Nem másolhat vagy helyezhet át egy fájlt írásvédett mappába. Néhány mappa írásvédett, megakadályozandó a tartalmának módosítását. Az írásvédelmet a fájl jogosultságainak módosításával szüntetheti meg.