Ekaterina Gerasimova
kittykat3756@gmail.com
Michael Hill
mdhillca@gmail.com
Jim Campbell
jcampbell@gnome.org
Permeteu que altres persones vegin i interactuïn amb el vostre escriptori usant VNC.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020
Miquel-Àngel Burgos i Fradeja
miquel.angel.burgos@gmail.com 2020

# Compartir l'escriptori

Podeu deixar que altres usuaris vegin i controlin el vostre escriptori des d'un altre ordinador amb una aplicació de visualització d'escriptori. Configureu la Compartició de pantalla per a permetre que altres accedeixin al vostre escriptori i configureu les preferències de seguretat.

Heu de tenir el paquet Vino instal·lat per Comparteix la pantalla perquè sigui visible.

Instal·la Vino

Obriu la vista general d'Activitats i comenceu a teclejar Paràmetres.

Feu clic a Paràmetres.

Feu clic a Compartició a la barra lateral per a obrir el quadre.

Si el commutador Compartició a la part superior dreta de la finestra està activat, desactiveu-lo.

Si el text a continuació del Nom de l'ordinador us permet editar-lo, podeu canviar el nom del vostre equip que es mostra a la xarxa.

Seleccioneu Compartició de pantalla.

Per a permetre a altres veure el vostre escriptori, canvieu Compartició de pantalla a ON. Això vol dir que altres persones podran connectar-se a l'ordinador i veure què hi ha a la vostra pantalla.

Per a permetre a altres interactuar amb el vostre escriptori, canvieu Permet a les connexions controlar la pantalla a ON. Això permetrà a l'altra persona moure el ratolí, executar aplicacions i explorar fitxers al vostre ordinador, tot depenent de la configuració de seguretat que esteu utilitzeu.

# Seguretat

És important que tingueu en compte tot el que representa cada opció de seguretat abans de canviar-la.

## Les noves connexions han de demanar accés

Si voleu poder optar per a permetre que algú accedeixi al vostre escriptori, activeu Les noves connexions han de demanar accés. Si desactiveu aquesta opció, no se us preguntarà si voleu permetre que algú es connecti a l'ordinador.

Aquesta opció està activa per defecte.

## Es necessita una contrasenya

Per a fer que altres persones utilitzin una contrasenya en connectar-se a l'escriptori, activeu Requereix una contrasenya. Si no utilitzeu aquesta opció, qualsevol podrà intentar veure el vostre escriptori.

Aquesta opció està desactivada de manera predeterminada, però heu d'activar-la i establir una contrasenya segura.

# Xarxes

La secció Xarxes llista les xarxes a les quals esteu connectat actualment. Utilitzeu el commutador al costat de cadascuna per a triar en quina es pot compartir l'escriptori.

# Deixar de compartir l'escriptori

Per a desconnectar algú que estigui veient el vostre escriptori:

Obriu la vista general d'Activitats i comenceu a teclejar Paràmetres.

Feu clic a Paràmetres.

Feu clic a Compartició a la barra lateral per a obrir el quadre.

Compartició de pantalla es mostrarà com a Actiu. Feu clic a sobre.

Establiu l'interruptor a la part superior a ON.