Gnomov projekat dokumentacije
gnome-doc-list@gnome.org
Natalija Ruz Lejva
nruz@alumnos.inf.utfsm.cl
Majkl Hil
mdhillca@gmail.com
Izvršite probna ispitivanja na vašem čvrstom disku da proverite koliko je brz.

# Isprobajte osobine vašeg čvrstog diska

Da isprobate brzinu vašeg čvrstog diska:

Otvorite Diskove iz pregleda aktivnosti.

Izaberite disk sa spiska u levoj površi.

Kliknite na dugme izbornika i izaberite Oceni disk….

Kliknite Započni ocenjivanje… i doterajte parametre Stopa prenosa i Vreme pristupa kako želite.

Kliknite na Započni ocenjivanje da isprobate koliko brzo mogu biti pročitani podaci sa diska. Administratorska ovlašćenja mogu biti zatražena. Unesite vašu lozinku, ili lozinku za zatraženi administratorski nalog.

Ako je izabrano Izvrši ocenjivanje pisanja, ocenjivanje će da isproba koliko brzo podaci mogu biti pročitani sa i zapisani na disk. Ovo će trajati duže.

Nakon završenog testa, rezultati će se pojaviti na grafikonu. Zelene tačke i linije povezivanja ukazuju na iskorišćene uzorke; koji odgovaraju desnoj osi, prikazujući vreme pristupa, iscrtani naspram donje ose, predstavljaju procenat proteklog vremena za vreme isprobavanja. Plava linija predstavlja stopu čitanja, dok crvena linija predstavlja stopu pisanja; prikazane su kao stope pristupa podacima na levoj osi, iscrtani naspram procenta pređenog diska, od spolja do osovine, duž donje ose.

Ispod grafika, vrednosti su prikazane za najmanju, najveću i prosečnu stopu čitanja i pisanja, prosečno vreme pristupa i vreme proteklo od poslednjeg testa isprobavanja.