Gnomov projekat dokumentacije
gnome-doc-list@gnome.org
Upravljački programi hardvera/uređaja omogućavaju vašem računaru da koristi uređaje koji su na njega prikačeni.

# Šta je to upravljački program?

Uređaji su fizički „delovi“ vašeg računara. Mogu biti spoljni kao štampači i monitor ili unutrašnji kao grafičke i zvučne kartice.

Da bi vaš računar bio u mogućnosti da koristi ove uređaje, mora da zna kako da komunicira sa njima. Ovo se ostvaruje delom softvera koji se zove upravljački program uređaja.

Kada prikačite uređaj na vaš računar, morate imati instaliran odgovarajući upravljački program da bi taj uređaj radio. Na primer, ako priključite štampač ali odgovarajući upravljački program nije dostupan, nećete biti u mogućnosti da koristite štampač. Naravno, svaki model uređaja koristi upravljački program koji nije saglasan ni sa jednim drugim modelom.

Na Linuksu, upravljački programi za većinu uređaja su unapred instalirani, tako da bi sve trebalo da radi kada ga priključite. Međutim, možda će biti potrebno da upravljački programi moraju biti instalirani ručno ili možda neće biti dostupni uopšte.

Pored toga, neki postojeći upravljački programi su nepotpuni ili delimično funkcionalni. Na primer, možda ćete uvideti da vaš štampač ne može da obavlja dvostrano štampanje, ali je u svemu drugom potpuno funkcionalan.