Gnomov projekat dokumentacije
gnome-doc-list@gnome.org
Natalija Ruz Lejva
nruz@alumnos.inf.utfsm.cl
Majkl Hil
mdhillca@gmail.com
Ispitajte vaš čvrsti disk za problemima da se uverite da je ispravan.

# Proverite vaš čvrsti disk za problemima

# Proverite čvrsti disk

Čvrsti diskovi imaju ugrađeni alat za proveru ispravnosti pod nazivom SMART (Tehnologija samo-nadgledanja, ispitivanja, i izveštavanja), koji neprestano proverava disk za mogućim problemima. SMART vas takođe upozorava ako će disk uskoro prestati da radi, pomažući vam da izbegnete gubljenje važnih podataka.

Iako se SMART pokreće samostalno, vi možete takođe da proverite stanje vašeg diska pokretanjem programa Diskovi:

## Proverite stanje vašeg diska koristeći program Diskovi

Otvorite program Diskovi iz pregleda Aktivnosti.

Izaberite disk koji želite da proverite sa spiska skladišnih uređaja na levoj strani. Biće prikazani podaci i stanje diska.

Kliknite na dugme izbornika i izaberite SMART podaci i samo-probe…. Zbirna procena bi trebala reći „Disk je u redu“.

Vidite više podataka pod SMART osobinama, ili pritisnite dugme Započni samoprobu da pokrenete samoprobu.

# Šta ako disk nije ispravan?

Čak i ako zbirna procena ukaže na to da disk nije ispravan, to nije razlog za paniku. Međutim, bolje je biti spreman sa rezervom zarad sprečavanja gubitka podataka.

Ako stanje pokaže „Pred kvarom“, disk je još uvek razumljivo ispravan ali su otkriveni znaci slabosti što znači da se može pokvariti u bliskoj budućnosti. Ako je vaš čvrsti disk (ili računar) star nekoliko godina, verovatno ćete videti ovu poruku na barem nekoj od provera ispravnosti. Trebali biste da napravite rezerve vaših važnih datoteka redovno i da povremeno proveravate stanje diska da vidite da li se pogoršava.

Ako se pogoršava, možete odneti računar ili čvrsti disk u servis za daljne provere ili popravku.