Гномов пројекат документације
gnome-doc-list@gnome.org
Користите медијски програм да умножите песме и да након тога безбедно уклоните иПод.

# Песме се не појављују на иПоду када их умножим на њ

Када прикључите иПод на ваш рачунар, појавиће се у вашем програму за пуштање музике и такође у управнику датотека (програм Датотеке у прегледу Активности). Морате да умножите песме на иПод користећи музички програм — ако их умножите користећи управника датотека, неће радити зато што песме неће бити постављене на одговарајуће место. иПодови имају посебно место на коме складиште песме за које програми за пуштање музике знају како да му приступе али управник датотека то не зна.

Такође морате да сачекате да се заврши умножавање песама на иПод пре него ли га искључите. Пре искључивања иПода, уверите се да сте изабрали да га безбедно уклоните. Ово ће обезбедити исправно умножавање свих песама.

Додатни разлог због кога се песме можда неће појавити на иПоду је тај да програм музичког уређаја не подржава претварање песама из једног формата звука у други. Ако умножите песму која је сачувана у формату звука који није подржан вашим иПодом (на пример, Огг Ворбис (.oga) датотека), музички уређај ће покушати да је преведе у формат који иПод разуме, као што је МП3. Ако одговарајући програм за претварање (такозвани кодек или кодер) није инсталиран, музички уређај неће бити у могућности да обави претварање и зато неће умножити песму. Потражите у програму за инсталацију софтвера одговарајући кодек.