Шон Мек Кенс
shaunm@gnome.org
Фил Бул
philbull@gmail.com
Мајкл Хил
mdhillca@gmail.com
Екатерина Герасимова
kittykat3756@gmail.com
Занемарите брза понављања притисака тастера истог тастера.

# Укључи одскочне тастере

Укључите одскочне тастере да занемарите притиске који се брзо понављају. На пример, ако вам дрхте руке и због тога притиснете тастер неколико пута иако желите да га притиснете само једном, требали бисте да укључите одскочне тастере.

Отворите преглед Активности и почните да куцате Подешавања.

Кликните на Подешавања.

Кликните на Приступачност у бочној траци да отворите панел.

Притисните Помоћ куцања (Икс приступ) у одељку Куцање.

Пребаците прекидач Одскочни тастери на укључено.

# Брзо укључите или искључите одскочне тастере

Можете да укључите или да искључите одскочне тастере тако што ћете кликнути на иконицу приступачности на горњој траци и изабрати Одскочни тастери. Иконица приступачности је видљива када је укључено једно или више подешавања са панела Приступачност.

Користите клизач Кашњење прихватања да измените колико дуго ће одскочни тастери чекати пре регистровања следећег притиска након што сте притиснули тастер по први пут. Изаберите Запишти када тастер није прихваћен ако желите да се рачунар звучно огласи сваки пут када занемари притисак тастера зато што се десио превише рано након претходног притиска тастера.