Petr Kovar
pknbe@volny.cz 2014
A MIME-típusokat egy fájl formátumának azonosításához használják.
Úr Balázs
ur.balazs at fsf dot hu 2018, 2019, 2020, 2021.

# Mik azok a MIME-típusok?

A GNOME-ban a MIME (Multipurpose Internet Mail Extension) típusokat egy fájl formátumának azonosításához használják. A GNOME asztali környezet a következőkhöz használ MIME-típusokat:

Annak meghatározásához, hogy alapértelmezetten mely alkalmazásnak kell megnyitnia egy bizonyos fájlformátumot.

Egyéb alkalmazások regisztrálásához, amelyek szintén képesek megnyitni egy bizonyos fájlformátumot.

Egy fájl típusát leíró szöveg biztosításához, például a Fájlok alkalmazás fájltulajdonság párbeszédablakában.

Egy bizonyos fájlformátumot ábrázoló ikon biztosításához, például a Fájlok alkalmazás fájltulajdonság párbeszédablakában.

A MIME-típusok nevei egy adott formátumot követnek:

    média-típus/altípus-azonosító

Az image/jpeg egy olyan MIME-típus példa, ahol az image a média típusa és a jpeg az altípus azonosítója.

A GNOME a freedesktop.org megosztott MIME-információ specifikációját követi a következők meghatározásához:

A rendszerszintű és a felhasználóra jellemző helyekhez az összes MIME-típus specifikációs fájl tárolásához.

Hogyan kell regisztrálni egy MIME-típust, hogy az asztali környezet tudja, mely alkalmazások használhatók egy bizonyos fájlformátum megnyitásához.

Hogyan tudja a felhasználó megváltoztatni, hogy mely alkalmazásoknak kell megnyitni az egyes fájlformátumokat.

# Mi az a MIME-adatbázis?

A MIME-adatbázis az összes MIME-típus specifikációs fájlnak a gyűjteménye, amelyet a GNOME az ismert MIME-típusokkal kapcsolatos információk tárolásához használ.

A rendszer üzemeltetőjének szemszögéből a MIME-adatbázis legfontosabb része az /usr/share/mime/packages/ könyvtár, ahol az ismert MIME-típusokról szóló információkat megadó MIME-típusokkal kapcsolatos fájlok vannak tárolva. Egy ilyen fájl példája az /usr/share/mime/packages/freedesktop.org.xml, amely a rendszeren alapértelmezetten elérhető szabványos MIME-típusokról ad információkat. Ezt a fájlt a shared-mime-info csomag biztosítja.

# További információk beszerzése

A MIME-típus rendszert bemutató részletes információkért nézze meg a freedesktop.org weboldalán található freedesktop.org megosztott MIME-információk specifikációját:

http://www.freedesktop.org/wiki/Specifications/shared-mime-info-spec/